stanford-oval/wikipedia huggingface dataset:
חגי
חגי האיש

לא ידועים פרטים רבים על חגי כאדם פרטי, כיוון שהוא נזכר רק בספרו ובספר עזרא (פרק ה', פסוק א'; פרק ו', פסוק י"ד). מהעובדה שהעם וראשיו נשמעו לו ומילאו אחר דבריו אפשר להסיק שהיה אדם בעל מעמד ציבורי גבוה. ניתן לשער, אם כי לא בוודאות, מתוך דבריו: "מִי בָכֶם הַנִּשְׁאָר, אֲשֶׁר רָאָה אֶת-הַבַּיִת הַזֶּה בִּכְבוֹדוֹ הָרִאשׁוֹן; וּמָה אַתֶּם רֹאִים אֹתוֹ עַתָּה - הֲלוֹא כָמֹהוּ כְּאַיִן בְּעֵינֵיכֶם" (חגי, ב', ג') שראה את הבית הראשון, ולפיכך גילו באותה עת היה גבוה למדי (למעלה מ-67 שנים). בנוסף נתן לשער שחגי היה אדם צדיק מאחר שהוא נביא ה'.
ככל הנראה שהה חגי בירושלים או בסביבותיה בזמן מאורעות הספר.
זמנה של נבואת חגי

נבואת חגי מתפרשת על פני שני פרקים, במהלך זמן של כ-שלושה וחצי חודשים. תחילת נבואתו היא בִּשְׁנַת שְׁתַּיִם, לְדָרְיָוֶשׁ הַמֶּלֶךְ, בַּחֹדֶשׁ הַשִּׁשִּׁי, בְּיוֹם אֶחָד לַחֹדֶשׁ (פרק א', פסוק א'). החודש הששי הוא חודש אלול (הספירה מתחילה מחודש ניסן), שנת 520 לפני הספירה. חגי קורא בשם ה' לזרובבל בן שאלתיאל ולעם היושב בציון לבנות מחדש את בית המקדש. קריאתו נענית ומלאכת הבניה החלה כשלושה שבועות לאחר מכן, בְּיוֹם עֶשְׂרִים וְאַרְבָּעָה לַחֹדֶשׁ, בַּשִּׁשִּׁי, בִּשְׁנַת שְׁתַּיִם, לְדָרְיָוֶשׁ הַמֶּלֶךְ (פרק א', פסוקים י"ד–ט"ו). נבואת חגי מסתיימת ביום בו נוסד בית המקדש השני, בְּעֶשְׂרִים וְאַרְבָּעָה לַתְּשִׁיעִי, בִּשְׁנַת שְׁתַּיִם לְדָרְיָוֶשׁ (פרק ב', פסוקים י'–י"ח) (חודש כסלו בשנת 520 לפני הספירה).
חגי על פי מסורת חז"ל

חגי, כאחד מאחרוני הנביאים, זכה להיות, על פי מסורת חז"ל, חלק חשוב משלשלת החכמים המעבירים את התורה מדור לדור:
"...ועזרא ובית דינו קבלו מברוך בן נריה ובית דינו, בית דינו של עזרא הן הנקראין אנשי הכנסת הגדולה והם: חגי זכריה ומלאכי ... והרבה חכמים" (רמב"ם, הקדמה למשנה תורה).
בין השאר, מסופר בתלמוד על כך שתיקן חגי מספר תקנות הלכתיות (כל ההפניות בהמשך הן לתלמוד הבבלי):
בנוסף, מיוחס לחגי תרגום של הנביאים לארמית:
על פי תרגום השבעים כתבו חגי וזכריה כמה מאחרוני מזמורי התהילים (קמ"ו-קמ"ח).
לאחר מותם של חגי זכריה ומלאכי נפסקה הנבואה:
חגי כמעט שאינו מופיע לבדו; במרבית הציטוטים מופיעים חגי זכריה ומלאכי יחדיו, כאחרוני הנביאים ובעלי הסמכות הנבואית הבכירה.
השם חגי

השם חגי (בגרסאות שונות במקצת) חוזר לאורך התנ"ך מספר פעמים: אחד מבניו של גד נשא את השם חַגִּי (בראשית, מ"ו, ט"ז, במדבר, כ"ו, ט"ו). אחת מנשיו של דוד המלך ואמו של אדוניה נקראה חַגִּית.
השם חַגִּיָּה הוא שמו של אחד מצאצאי מררי בן לוי. השם נפוץ במכתבי יב ונמצא גם בחותמות עבריות וטביעות על גבי כדים שנמצאו בחפירות בארץ. 
במשנה לא מופיע השם חגי, אולם בתלמוד הבבלי והתלמוד ירושלמי מצוי שם זה.
היישוב בית חגי נקרא גם על שם הנביא.
משמעות השם: השם מרמז על חג שאירע בשעת לידתו של נושא השם, או על השמחה הרבה שחשו הוריו על לידתו.
ספר חגי

הרעיון העיקרי בספר הוא חידוש ימי בית ראשון על ידי בניית בית המקדש השני וחזרת המלוכה ביהודה, ומרבית הפסוקים עוסקים בתיאור מאמצי השכנוע והעידוד של חגי לבניית בית המקדש. עם זאת, ישנה פסקה בספר (ב', י'–י"ד), בה מנהל חגי שיחה עם הכהנים, שמטרתה אינה ברורה. על פי פרשני ימי הביניים, המסתמכים על הגמרא (מסכת פסחים יז ע"ב), מדובר בתוכחה או בבדיקה האם יודעים הכהנים את דיני טומאה וטהרה, ובכך מוכנים לעבודה בבית המקדש. בגמרא חלוקים האמוראים האם ידעו הכהנים להשיב היטב או לא. לפי פרשנות חדשה יותר, נאם חגי נגד שיתופם של עמי הסביבה בבניין בית המקדש.
בתחילת הספר מתאר חגי את המצב הכלכלי הגרוע, ומתאר את הדרך הפשוטה והישירה לשפר אותו- בניין המקדש: "פָּנֹה אֶל הַרְבֵּה וְהִנֵּה לִמְעָט, וַהֲבֵאתֶם הַבַּיִת וְנָפַחְתִּי בוֹ; יַעַן מֶה, נְאֻם ה' צְבָאוֹת?! יַעַן בֵּיתִי אֲשֶׁר הוּא חָרֵב, וְאַתֶּם רָצִים אִישׁ לְבֵיתוֹ! עַל כֵּן עֲלֵיכֶם כָּלְאוּ שָׁמַיִם מִטָּל, וְהָאָרֶץ כָּלְאָה יְבוּלָהּ" (א', א'–ט').
הספר מספר לנו גם על תוצאות נבואותיו של חגי: "וַיִּשְׁמַע זְרֻבָּבֶל בֶּן שַׁלְתִּיאֵל וִיהוֹשֻׁעַ בֶּן יְהוֹצָדָק הַכֹּהֵן הַגָּדוֹל וְכֹל שְׁאֵרִית הָעָם בְּקוֹל ה', וְעַל דִּבְרֵי חַגַּי הַנָּבִיא, כַּאֲשֶׁר שְׁלָחוֹ ה' אֱלֹקֵיהֶם... וַיִּירְאוּ הָעָם מִפְּנֵי ה'... וַיָּבֹאוּ וַיַּעֲשׂוּ מְלָאכָה בְּבֵית ה'" (א', י"ב–י"ד). גם בספר עזרא (פרק ה פסוק א) מוזכר חגי כאחד מן הנביאים שזירזו את העם לבנות את בית המקדש, ודבריו נפלו על אוזניים קשובות.
לאחר מכן משיב הנביא לטענות העם, הנשמעות בספר עזרא: "וְרָאשֵׁי הָאָבוֹת הַזְּקֵנִים, אֲשֶׁר רָאוּ אֶת הַבַּיִת הָרִאשׁוֹן בְּיָסְדוֹ, זֶה הַבַּיִת בְּעֵינֵיהֶם, בֹּכִים בְּקוֹל גָּדוֹל" (עזרא, ג', י"ב). לפיו, המגמה המרכזית בבניין בית המקדש אינה ליצור בניין מפואר, אלא מקום בו הושקע - באופן יחסי - מכספם ומאמציהם של ישראל. העם יעשה את שביכולתו, ומן השמיים יסייעו: "גָּדוֹל יִהְיֶה כְּבוֹד הַבַּיִת הַזֶּה הָאַחֲרוֹן מִן הָרִאשׁוֹן, אָמַר ה'" (ב', ט'). נבואה זו נתגשמה לאחר מכן, כפי שמעידה הגמרא: "מי שלא ראה בית המקדש בבנינו לא ראה בנין מפואר מעולם. מאי היא? אמר אביי...: זה בנין הורדוס" (מסכת סוכה נא ע"ב).
נקודת המפנה בספר מתרחשת ביום כ"ד בכסלו. ביום זה החלו העם בפועל להקים את המקדש והניחו את יסודותיו. חגי אומר שהחל מיום זה - יום יסוד היכל ה', יחל שינוי משמעותי במצב החקלאי והכלכלי בארץ, וזאת בזכות הקמת המקדש.
בסופו של הספר מבטיח חגי: "וְהָפַכְתִּי כִּסֵּא מַמְלָכוֹת, וְהִשְׁמַדְתִּי חֹזֶק מַמְלְכוֹת הַגּוֹיִם; וְהָפַכְתִּי מֶרְכָּבָה וְרֹכְבֶיהָ, וְיָרְדוּ סוּסִים וְרֹכְבֵיהֶם, אִישׁ בְּחֶרֶב אָחִיו". כנראה מתייחס חגי למאורעות פוליטיים צבאיים וניסיונות מרד נגד דריווש הראשון שאירעו בתקופתו. הוא מרגיע את זרובבל: "בַּיּוֹם הַהוּא... אֶקָּחֲךָ זְרֻבָּבֶל בֶּן שְׁאַלְתִּיאֵל עַבְדִּי... וְשַׂמְתִּיךָ כַּחוֹתָם כִּי בְךָ בָחַרְתִּי" (ב', כ"ב–כ"ג), ורומז בכך לחידוש ימי המלוכה (על פי חלק מן הדעות, היה זרובבל בן שאלתיאל נצר לבית דוד).
הערות שוליים

↑  תנ"ך מנוקד - חגי פרק ב, באתר mechon-mamre.org
| --- | --- |
בקרת זהויות :  NLI: 987007506312805171  GND: 118639447  ISNI: 0000 0004 5304 076X  LCCN: n2008020309  SUDOC: 169786579  VIAF: 26532325   WorldCat (עם VIAF): 26532325
שמשון יוניצ'מן

שמשון יוניצ'מן ויוסף כרוסט במדי בית"ר (במרכז) וחברי בית"ר מגדוד ההכשרה של בית"ר, קוסטופול (והלין)
שמשון יוּניצ'מן (13 בפברואר 1907 – 21 במרץ 1961) היה ממנהיגי תנועת בית"ר וחבר הכנסת מטעם חרות.
קורות חיים

יוניצ'מן נולד בלוצק שבווהלין (בילדותו ברוסיה, ולאחר המלחמה בפולין; כיום באוקראינה), בשנת 1907, בנו של ישראל יוניצ'מן. למד בתיכון בעירו לוצק. אחר כך המשיך ללימודי רפואה באוניברסיטת פראג, שם קיבל תואר דוקטור לרפואה.
בזמן לימודיו בפראג היה פעיל בתנועת בית"ר. ב-1932 חזר לפולין ונתמנה לחבר ההנהגה הארצית של התנועה.
בשנת 1935 עלה לארץ ישראל. לאחר עלייתו היה למפקד פלוגת הגיוס של בית"ר בראש פינה ולראש הנהגת בית"ר בארץ ישראל. כמו כן היה חבר מרכז התנועה הרוויזיוניסטית.
בשנת 1941 יצא לטהראן כדי להיפגש עם נציגים סובייטיים.
בשנת 1944 נעצר על ידי השלטונות הבריטיים וגורש למחנה המעצר באריתריאה.
בשנים 1946-–1948 היה ראש המזכירות העולמית של ברית הצה"ר.
לאחר קום המדינה הצטרף לתנועת החרות, ובשנים 1955–1961 כיהן כחבר הכנסת מטעמה.
יוניצ'מן נפטר מהתקף לב בשנת 1961, בגיל 54. הוא הובא למנוחות בבית הקברות בראש פינה, על-פי צוואתו, ליד קברו של שלמה בן-יוסף אשר היה עולה הגרדום הראשון מבני עירו, וחברו לפלוגת הגיוס של בית"ר בראש פינה.
הותיר את אשתו, חנה לבית ורטהיימר, שלה היה נשוי מאביב 1949.
במלאת שנה למותו קבע הקונגרס היהודי העולמי פרס ספרותי על שמו.
לאחר מותו נקראו על שמו רחובות בתל אביב ובקריית שמונה.
לקריאה נוספת

א. רמבה (עורך), שמשון יוניצ'מן, תל אביב: ההנהלה העולמית של ברית חרות–הצה"ר, תשכ"ב. (הופיע במקביל גם ביידיש: "שמשון יוניטשמאן")
הערות שוליים

↑  פרס ספרותי על-שם ד"ר שמשון יוניצ'מן, דבר, טור 2, 17 באפריל 1961; פרס ספרותי לזכרו של ד"ר יוניצ'מן, חרות, 17 באפריל 1961.
↑  שמשון יוניצ'מן: (קובץ לזכרו), חרות, 6 באפריל 1962; ש. הון, ספר לזכרו של שמשון יוניצ'מן, מעריב, 6 באפריל 1962.
מזל עקרב

ערך זה עוסק במזל עקרב. אם התכוונתם לקבוצת הכוכבים עקרב, ראו .
סמל מזל עקרב
עקרב
בול ישראלי המוקדש למזל עקרב
מזל עקרב הוא אחד משנים עשר המזלות שבגלגל המזלות. באסטרולוגיה המערבית, "בן מזל עקרב" הוא מי שנולד בין 23 באוקטובר לבין 21 בנובמבר. במסורת היהודית מתייחס מזל עקרב אל חודש חשוון. בלוח השנה במגילות קומראן משויך מזל עקרב לחודש תשרי. מושג זה מתייחס לרעיון שבתקופה הנתונה מיקום השמש באזור השמיים המוקצה למזל עקרב האסטרולוגי. כיום, אין חפיפה בין קונסטלציית העקרב לבין אזור השמיים של מזל עקרב בגלל נקיפת ציר כדור הארץ.
מזל עקרב במיתולוגיה

זהו העקרב שהרג את אוריון – הצייד. בשמים, העקרב זורח בדיוק כאשר אוריון שוקע כך ששתי הקבוצות לא נראות לעולם ביחד. זוהי מערכת בולטת, בפרט בחצי הכדור הדרומי. הכוכבים הבהירים שלה הם אנטארס (מיוונית: "יריבו של מאדים" בשל צבעו האדום החזק מאוד).
מזל עקרב באסטרולוגיה > שיוך אסטרולוגי

מזל עקרב הוא אחד משלושת מזלות יסוד המים, יחד עם מזל סרטן ומזל דגים. הוא משתייך לקבוצת המזלות הקבועים, יחד עם מזל שור, מזל אריה ומזל דלי. הכוכב השליט של מזל עקרב הוא פלוטו, אם כי אסוציאציה זו היא מודרנית, ובאסטרולוגיה ה"קלאסית", עוד לפני גילויו של פלוטו, השתמשו (ועדיין משתמשים) בכוכב מאדים במקומו, כיום משתמשים במאדים כשליט משני למזל עקרב. הבית האסטרולוגי של מזל עקרב הוא הבית ה-8 שמסמן חיים ומוות ומאבקים רגשיים.
ראו גם

גלגל המזלות
ארבעת היסודות
הערות שוליים

↑  ספר יצירה פרק ה' משנה י"ד
| --- | --- |
בקרת זהויות :  NLI: 987007549043305171  NKC: ph127777
הטרותרמיה

הטרותרמיה (מיוונית ἕτερος heteros – "אחר" ו-θέρμη thermē – "חום") הוא כינוי לתרמורגולציה (ויסות חום) של בעלי חיים המשתנה בין ויסות עצמי של טמפרטורת גופם, הומיאותרמיה, לבין מתן אפשרות לסביבה הסובבת להשפיע עליו פויקילותרמיה. במילים אחרות, הם מציגים מאפיינים של שתי האסטרטגיות לוויסות חום הגוף.
הגדרה

בעלי חיים הטרו-תרמיים הם אלה שיכולים לעבור בין אסטרטגיות פויקילותרמיות להומיאותרמיות. שינויים אלו באסטרטגיות הוויסות מתרחשים על בסיס יומי או על בסיס שנתי. בדרך כלל המשמעות היא שינוי בקצב חילוף החומרים. שניתן להבחין בכך בקרב יונקים וציפורים קטנות (למשל עטלפים ויונקי דבש), בשונה מהויסות בקרב בעלי חיים בעלי דם קר. אצל מיני עטלפים רבים, טמפרטורת הגוף וקצב חילוף החומרים עולים רק במהלך פעילות. בזמן מנוחה, בעלי חיים אלו מפחיתים את חילוף החומרים שלהם בצורה דרסטית, מה שגורם לכך שחום גופם יורד לטמפרטורה קרובה לזו של הסביבה הסובבת. זה הופך אותם להומיאותרמיים כשהם פעילים, ולפויקילותרמיים בזמן מנוחה. תופעה זו נחקרה באינטנסיביות באוגר הדג'ונגרי. במהלך עונת התרדמה, לבעל חיים זה חילוף חומרים מופחת מאוד בכל יום במהלך שלב המנוחה, בעוד הוא חוזר לחילוף חומרים אנדותרמי במהלך השלב הפעיל שלו, מה שמוביל לטמפרטורת גוף אותרמית רגילה (בסביבות 38מעלות צלזיוס).
יונקים גדולים יותר (כגון סנאים קרקעיים) ועטלפים מראים ירידה משמעותית בפעילות ובטמפרטורה למשך תקופה ארוכה בעת תרדמת חורף (עד מספר שבועות). טמפרטורת הגוף יורדת עד למעלת צלזיוס אחת מעל טמפרטורת הסביבה וחילוף החומרים עשוי לרדת לכ-1% מקצב חילוף החומרים האנדותרמי הרגיל. אפילו בתרדמת חורף עמוקה שכזו, תקופות ההאטה הארוכות מופגות לעיתים על ידי פרקי חילוף חומרים אנדותרמיים, הנקראים עוררות (בדרך כלל נמשכים בין 4-20 שעות). עוררויות מטבוליות אלו גורמות לטמפרטורת הגוף לחזור לרמות האותרמיות 35-37 מעלות צלזיוס. רוב האנרגיה המושקעת בתרדמת החורף מושקעת בעוררות (70-80%), אך תפקידן נותר בלתי פתור.
תבניות שינה רדודות ללא עוררות תוארו ביונקים גדולים (כמו הדוב השחור), או בנסיבות סביבתיות מיוחדות.
הטרותרמיה אזורית

הטרותרמיה אזורית מתארת אורגניזמים המסוגלים לשמור על "אזורי" טמפרטורה שונים באזורים שונים בגוף. זה מתרחש בדרך כלל בגפיים, ומתאפשר באמצעות עקרון הזרימה בכוונים מנוגדים להעברת חום (counter current), כמו רשת פלאים המצוי בטונה ובציפורים מסוימות. מחליפים אלו משווים את הטמפרטורה בין דם עורקי חם שיוצא לגפיים לבין דם ורידי קר החוזר, ובכך מפחיתים את אבדן החום. פינגווינים וציפורים ארקטיות רבות משתמשים במחליפים אלה כדי לשמור על רגליהם בטמפרטורה קרובה לזו של הקרח שמסביב. זה מונע מהציפורים להיתקע על משטח קרח. בעלי חיים אחרים, כמו צב ים גלדי, משתמשים במחלפי החום כדי לאסוף, ולשמור על חום שנוצר על ידי סנפיריהם השריריים. ישנם אפילו חרקים אשר מחזיקים במנגנון זה. הדוגמה המוכרת ביותר היא דבורי בומבוס, המפגינות חילופי חום נגד זרם בנקודת ההתכווצות בין המזוזומה ("בית החזה") למטזומה ("בטן"); החום נשמר בבית החזה ואבד מהבטן. באמצעות מנגנון דומה מאוד, הטמפרטורה הפנימית של בית החזה של דבורת הדבש יכולה לעלות על 45 מעלות צלזיוס בזמן טיסה.
הערות שוליים

1 2  Hut, RA; Barnes, BM; Daan, S (ינו' 2002). "Body temperature patterns before, during, and after semi-natural hibernation in the European ground squirrel". Journal of Comparative Physiology B. 172 (1): 47–58. doi:10.1007/s003600100226. PMID 11824403. {{cite journal}}:  (עזרה)
↑  Tøien, Ø; Blake, J; Edgar, DM; Grahn, DA; Heller, HC; Barnes, BM (18 פבר' 2011). "Hibernation in black bears: independence of metabolic suppression from body temperature". Science. 331 (6019): 906–9. Bibcode:2011Sci...331..906T. doi:10.1126/science.1199435. PMID 21330544. {{cite journal}}:  (עזרה)
↑  Dausmann, KH; Glos, J; Ganzhorn, JU; Heldmaier, G (24 יוני 2004). "Physiology: hibernation in a tropical primate". Nature. 429 (6994): 825–6. Bibcode:2004Natur.429..825D. doi:10.1038/429825a. PMID 15215852. {{cite journal}}:  (עזרה)
↑  Katz, Stephen L. (2002-08-01). "Design of heterothermic muscle in fish". Journal of Experimental Biology (באנגלית). 205 (15): 2251–2266. doi:10.1242/jeb.205.15.2251. ISSN 1477-9145. PMID 12110659.
↑  James, Michael C; Mrosovsky, N (2004-08-01). "Body temperatures of leatherback turtles (Dermochelys coriacea) in temperate waters off Nova Scotia, Canada". Canadian Journal of Zoology (באנגלית). 82 (8): 1302–1306. doi:10.1139/z04-110. ISSN 0008-4301.
↑  Heinrich, B. (1976-06-01). "Heat exchange in relation to blood flow between thorax and abdomen in bumblebees". Journal of Experimental Biology (באנגלית). 64 (3): 561–585. doi:10.1242/jeb.64.3.561. ISSN 1477-9145. PMID 945321.
אמון אליוט

| --- | --- |

אמון אליוט, 2017
 לידה:  28 בנובמבר 1983 (בן 40) אדינבורו, הממלכה המאוחדת 
 שם לידה:  Emun John Mohammadi 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  אוניברסיטת אברדין  בית הספר ג'ורג' הריוט  הקונסרבטוריון המלכותי של סקוטלנד 
 פרופיל ב-IMDb
 
אמון אליוט (באנגלית: Emun Elliott; נולד ב-28 בנובמבר 1983) הוא שחקן סקוטי, הידוע מהופעתו בתפקיד ד"ר כריסטיאן קינג בסדרה "פרדוקס", ריצ'י בסיטקום "שלישייה" וג'ון מוריי בסדרה "גן עדן לנשים".
ביוגרפיה

אליוט נולד באדינבורו שבסקוטלנד. אביו הוא ממוצא פרסי ואימו סקוטית. הוא גדל בדודינגסטון (אנ') בפרוור פורטובלו באדינבורו, ולמד בבית הספר ג'ורג' הריוט. אליוט התחיל ללמוד ספרות אנגלית וצרפתית באוניברסיטת אברדין. אחרי שנה נשר מהאוניברסיטה ונרשם ללימודי משחק ב"האקדמיה הסקוטית המלכותית למוזיקה ודרמה". ב-2005 סיים את לימודי התואר.
קריירה

בטלוויזיה הופיע אליוט בסדרה "בחזרה לאחוזת העמק", "Feel the Force", "החיים שאחרי" ובסדרה "פרדוקס" בה שיחק בתפקיד הראשי בדמות ד"ר כריסטיאן קינג. עוד שיחק בתפקיד ג'יי אדמס בסדרת הדרמה "Lip Service" בערוץ BBC Three, בפרק בסדרה "המפקח ג'ורג' ג'נטלי" ובדרמת הפשע "ורה".
הופעת הבכורה של אליוט בקולנוע הייתה ב-2009 בסרט "The Clan". ב-2010 שיחק בסרט "Black Death" לצדו של שון בין. עוד השתתף בסרט "Strawberry Fields". ברדיו השתתף בתסכיתי דרמה כמו "Places in Between" ו-"Black Watch".
בתיאטרון שיחק אליוט במחזה שזכה בשבחי הביקורת "Black Watch" בתפקיד טוראי פרייזר, אותו גילם במשך שנתיים וחצי בתיאטרון הלאומי של סקוטלנד. ב-2010 הופיע בתפקיד קלאודיו במחזה "מידה כנגד מידה" בתיאטרון אלמיידה לצדם של אנה מקסוול מרטין ורורי קיניר.
ב-2011 ו-2012 שיחק בתפקיד ריצ'י בסיטקום "שלישייה" בערוץ "Comedy Central", לתסריט מאת טום מק'ריי. בסדרה הוא מגלם דמות של גיי שמכניס חברה שלו להריון.
אליוט כיכב בתפקיד ג'ון מוריי הכריזמטי בסדרת הדרמה "גן עדן לנשים" של ערוץ BBC One לצדה של השחקנית הסקוטית ג'ואנה ונדרהאם.
באוגוסט 2017 שיחק אליוט בתפקיד אנדי ברנר בסדרה "בידיים טובות" לצדה של ג'ודי ויטאקר.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 | בחזרה לאחוזת העמק | Monarch of the Glen | דני | סדרת טלוויזיה (פרק אחד) |
| 2006 |  | Feel the Force | השוטר מקגרגור | סיטקום |
| 2006 | החיים שאחרי | Afterlife | טאריק | בפרק "Roadside Bouquets" |
| 2009 | פרדוקס | Paradox | ד"ר כריסטיאן קינג |  |
| 2010 |  | Lip Service | ג'יי |  |
| 2010 | המפקח ג'ורג' ג'נטלי | Inspector George Gently | דאמיין באראט | בפרק "Peace And Love" |
| 2011 | ורה | Vera | ג'יימס בנט | בפרק "Telling Tales" |
| 2011 | משחקי הכס | Game of Thrones | מריליון |  |
| 2011–2012 | שלישייה | Threesome | ריצ'י |  |
| 2012 | המבוך | Labyrinth | גווילהם דו מאס | מיני-סדרה |
| 2012 | גן עדן לנשים | The Paradise | ג'ון מוריי |  |
| 2012 |  | Falcón | בסיליו סאנצ'ס |  |
| 2022 |  | Hullraisers | סייני | פרק: "New You" |
| 2023 |  | Rubenesque | גרנט | סרט טלוויזיה של Sky Living |
| 2017 | קליקה | Clique | אליסטר מקדרמיד |  |
| 2017 | בידיים טובות | Trust Me | אדי ברנר | מיני-סדרה |
| 2019–2023 | רגשות אשמה | Guilt | קני בארנס | תפקיד ראשי (3 עונות); 12 פרקים |
| 2023 | האסדה | The Rig | ג'ק לונגמן | 2 פרקים |
| 2023 | הזהב (אנ') | The Gold | טוני ברייטוול | תפקיד ראשי; 6 פרקים |
| 2024–הווה | לצאת נקי | Sexy Beast | דון לוגאן | תפקיד ראשי; 8 פרקים |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 |  | Then a Summer Starts | לוק |  |
| 2009 |  | The Clan | קאל מקינלי |  |
| 2010 |  | Black Death | סווייר |  |
| 2012 | פרומתאוס | Prometheus | צ'אנס |  |
| 2012 | שדות התותים | Strawberry Fields | קב |  |
| 2013 | זוהמה | Filth | פיטר אנגליס |  |
| 2013 | טבעת הניבלונגים | The Ring Cycle | ריצ'רד | סרט קצר |
| 2014 | אקסודוס: אלים ומלכים | Exodus: Gods and Kings |  |  |
| 2015 |  | The Scottish Mussel | לאון |  |
| 2015 | מלחמת הכוכבים - פרק 7: הכוח מתעורר | Star Wars: The Force Awakens | בראנס |  |
| 2017 | שישה ימים | 6 Days | רוי |  |
| 2019 | תגידי את זה לדבורים | Tell It to the Bees | רוברט וויקס |  |
| 2021 | זמן | Old | טרנט קאפה |  |
| 2023 |  | Northern Comfort | טום |  |
תפקידים בתיאטרון

| שנה | שם | תפקיד | הערות |
| --- | --- | --- | --- |
| 2015 | מראה מעל הגשר | מרקו |  |
הערות שוליים

1 2  IMDb Page – Biography
↑  Ginny Dougary, The Paradise stars talk on-screen nudity and Cheryl Cole's tattoo, 20 October 2013
1 2 3  Dick, Sandra (5 בדצמבר 2009). "Emun Elliott: Keep an eye on this one to watch!..." The Scotsman. נבדק ב-2009-12-24. {{cite web}}:  (עזרה)
1 2  Hendry, Steve (22 בנובמבר 2009). "Emun Elliot goes from tough squaddie in hit play to scientist in sci-fi drama". Daily Record. נבדק ב-2009-12-24. {{cite web}}:  (עזרה)
↑  BBC - Press Office - Inspector George Gently back for two new single dramas on BBC One Retrieved 2010-03-09.
1 2 3  BBC - Press Office - Lip Service press pack: Emun Elliot plays Jay Retrieved 2010-09-17.
↑  National Theatre of Scotland - Emun Elliott as Fraz Retrieved 2009-12-24.
| --- | --- |
בקרת זהויות :  GND: 1043730613  ISNI: 0000 0004 2569 1127  LCCN: no2013140146  NTA: 370129105  SUDOC: 221566627  VIAF: 305835956   WorldCat (עם VIAF): 305835956
יעל פלדמן

| --- | --- |
אין תמונה חופשית
 לידה:  9 בינואר 1941 (בת 83) ישראל 
 שם לידה:  יעל קרן-אור 
 מדינה:  ארצות הברית, ישראל 
 מקום לימודים:  אוניברסיטת קולומביה, היברו קולג', אוניברסיטת תל אביב, אהל שם (בית ספר) 
 שפות היצירה:  עברית, אנגלית
 
יעל פלדמן (נולדה ב-9 בינואר 1941) היא פרופסור בדימוס לספרות עברית והשוואתית ולימודי יהדות באוניברסיטת ניו יורק בה המופקדת על הקתדרה על שם אברהם כ"ץ לחינוך ותרבות עברית.
קיבלה תואר ראשון בספרות עברית ואנגלית מאוניברסיטת תל אביב בשנת 1967, תואר שני בספרות עברית של ימי הביניים מההיברו קולג'(אנ') בשנת 1976. בשנת 1980 סיימה דוקטורט באוניברסיטת קולומביה בניו יורק על המשורר האמריקני הדו לשוני גבריאל פרייל. העבודה הייתה הבסיס לספרה הראשון, Modernism and Cultural Transfer: Gabriel Preil and the Tradition of Jewish Literary Bilingualism משנת 1986. אחרי הדוקטורט המשיכה ללימודי פוסט-דוקטורט במרכז למחקר פסיכואנליטי באוניברסיטת קולומביה.
מספריה

בין הקטבים לקו המשווה : שירת ימי הביניים: תבניות סמאנטיות בשיר המורכב, הוצאת פפירוס, 1987.
ללא חדר משלהן, מגדר ולאומיות ביצירתן של סופרות ישראליות, הוצאת הקיבוץ המאוחד: סדרת מגדרים, בעריכת חנה נווה, 2002. מאנגלית: מיכל ספיר.                   [הספר מוקדש למפעלן הספרותי של הסופרות שולמית לפיד, עמליה כהנא-כרמון, שולמית הראבן, נתיבה בן-יהודה, ורות אלמוג, ושל חלוצות הפמיניזם וירג'יניה וולף וסימון דה-בובואר.]
Modernism and Cultural Transfer: Gabriel Preil and the tradition of Jewish literary bilingualism. Cincinnati: Hebrew Union College Press, 1986.
No Room of Their Own: Gender and Nation in Israeli Women's Fiction, New York: Columbia University Press, 1999
Glory and agony: Isaac's Sacrifice and National Narrative. Stanford, California: Stanford University Press, 2010
The Unreasonable Economy of Martydrom in S. Y. Agnon's Fiction, in Unsettling Jewish Knowledge: Text,Contingency, Desire. Penn UP, 2023,Chap. 1
יוספה לוסביצקי

| --- | --- |
אין תמונה חופשית
 לידה:  1911 ורשה, האימפריה הרוסית 
 פטירה:  9 במאי 1995 (בגיל 84 בערך) תל אביב-יפו, ישראל 
 מקום קבורה:  בית העלמין קריית שאול 
 מדינה:  פולין, ישראל 
 מידע חסידת אומות העולם
 סטטוס היסטורי:  שרדה
 מקום ההצלה:  ורשה, פולין
 תאריך הכרה:  1981
 מקום ההכרה:  ביד ושם, בפולין
 פרסים והוקרה:  חסידת אומות העולם (25 במרץ 1981)  יקיר העיר תל אביב-יפו (1987) 
 קישורים חיצוניים
 יד ושם:  יוספה לוסביצקי
 
יוספה פיוטאק-לוסביצקי (בפולנית: Józefa Lusawicka-Fiutak; ‏1911 – 9 במאי 1995) היא חסידת אומות העולם מהעיר ורשה, פולין שהצילה במהלך המלחמה את שכנה (ובעלה לעתיד) פנחס באמצעות זיוף מסמכים, וכן סייעה ליהודים נוספים תוך סיכון חייה. יקירת העיר תל אביב (1987).
ביוגרפיה

יוספה גרה בזמן המלחמה בורשה באותו בניין בו התגוררה משפחת זורמן – אם ושמונה ילדים. ליוזפה ובעלה הנריק היה ילד קטן.
עוד לפני הקמת הגטו עזרה יוספה בשמירת החפצים והסחורות של משפחת זורמן מפני סחטנים למיניהם. לאחר הקמת גטו ורשה הייתה יוספה נוהגת להיכנס בשעריו תוך ענידת הטלאי הצהוב והתחזות ליהודיה, כדי להעביר מזון ותרופות למשפחת זורמן.
מדי פעם אירחה בביתה את בני משפחת זורמן ויהודים אחרים שנזדמנו מחוץ לגטו ומצאו אצלה מזון ולינה. ביוני 1942 הלינה בביתה זוג יהודי, בעוד שהיא עצמה עברה לגור אצל אמה. זוג זה נשאר בביתה זמן ממושך, גנב את חפציה ואת חפצי משפחת זורמן שבהם השתמשו להוצאות מחיה. "המקרה הזה לא השפיע על יחסה אלי, למשפחתי וליהודים בכלל", מציין פנחס זורמן.
משפחת פיוטאק חיה בתנאים קשים: הבעל לודביק עבד כפועל בבית-חרושת ומהכנסתו הצנועה פרנס את אשתו ובנו. למרות זאת, לא דרשה המשפחה ולא קיבלה כסף מאנשים שעזרה להם. עקב הלשנות ערך פעם הגסטאפו חיפוש בביתה של משפחת פיוטאק, אולם למזלה לא היה איש זר בבית. למרות זאת הוכתה קשות על ראשה ועד למותה סבלה מיחושי ראש מן החבלות שנגרמו לה אז.
בעת חיסול הגטו ברח פנחס זורמן והסתתר בדירתה. היא רכשה עבורו תעודה חדשה על שם הנריק לוסביצקי, שם עליו שמר עד פטירתו. לאחר דיכוי הפולנים בווארשה בסוף 1944 ברח יחד עם מציליו לחבל שלזיה, כשהוא מתחזה לאחיה של יוספה.
לאחר המלחמה

לאחר השחרור חזרו כולם לורשה, שם נהרג בנה של יוספה באופן טראגי, במהלך משחק בפגז שמצא בחורבות העיר. היחסים בין האישה לבין בעלה התערערו ולאחר מכן הם נפרדו. לאחר גירושיה נישאה ליהודי אותו הצילה, הנריק לוסביצקי (פנחס זורמן) ב-1950.
ב-1957 הזוג הגיע לישראל. גם שני אחיו של פנחס (אברהם ושמואל) שרדו את השואה בסיוע יוספה, עלו לארץ והקימו משפחות.
ב-25 במרץ 1981 הוכרה על ידי "יד ושם" כ"חסידת אומות העולם".
ב-1987 קיבלה את תואר "יקירת העיר תל אביב" על פועלה במהלך המלחמה. בראיון בעיתון "מעריב" אמרה: "רק מי שראה כמוני את בתי הגטו נגרסים עד אבק יכול להבין כמה צריך שלעם ולאדם יהיו בית, עיר ומדינה משלו".
יוספה נפטרה ב-1995 ונקברה בבית העלמין קריית שאול בתל אביב. בעלה פנחס (הנריק) נפטר ב-1997 ונקבר לצד אשתו. על מצבתו נכתב: "בעלה של חסידת אומות העולם יוספה לוסביצקה".
הערות שוליים

↑  ⁨Untitled⁩ | ⁨מעריב⁩ | 18 ינואר 1987 | אוסף העיתונות | הספרייה הלאומית, באתר www.nli.org.il
↑  חומר לימודי מטעם משרד החינוך, באתר http://meyda.education.gov.il/
↑  רשימת חסידי אומות העולם מפולין, באתר https://www.yadvashem.org/, ‏2020
↑  ⁨יוספה לוסביצקי גרה בבוגרשוב וזוכרת את הבית מול גטו ורשה ⁩ | ⁨מעריב⁩ | 24 יולי 1987 | אוסף העיתונות | הספרייה הלאומית, באתר www.nli.org.il
↑  יוספה לוסביצקה 1911 - 1995 BillionGraves Record, באתר BillionGraves
↑  הנריק לוסביצקי (פנחס זורמן) 1914 - 1997 BillionGraves Record, באתר BillionGraves
מופע המחווה לפרדי מרקיורי

| --- | --- |

 סוג:  מופע צדקה
 מדינה:  אנגליה
 מיקום:  אצטדיון ומבלי
 מייסדים:  בריאן מיי, רוג'ר טיילור, ג'ון דיקון, ג'ים ביץ'
 מועדים
 תאריכי פעילות:  20 באפריל 1992
 קואורדינטות:  51°33′20″N 0°16′47″W﻿ / ﻿51.55555556°N 0.27972222°W﻿ / 51.55555556; -0.27972222
 he
 
מופע המחווה לפרדי מרקיורי היה מופע צדקה שנערך ב-20 באפריל 1992 באצטדיון וומבלי בלונדון לזכרו של סולן להקת קווין פרדי מרקיורי שנפטר ממחלת האיידס ב-24 בנובמבר 1991. המופע התקיים לעיני כ-72 אלף צופים. המופע נוצר לטלוויזיה על ידי ריי בורדיס ובוים על ידי דייוויד מאלט ושודר בשידור חי בטלוויזיה וברדיו ל-76 מדינות מסביב לעולם עם חשיפה למופע של כעד מיליארד אנשים. המופע סומן כמופע האחרון של ג'ון דיקון ביחד עם להקת קווין (למעט המופע של ג'ון דיקון רוג'ר טיילור ובריאן מיי ביחד עם אלטון ג'ון בשנת 1997 (Greatest Hits III)). הרווחים ממופע הצדקה נוצלו כדי להשיק את קרן "עוף החול של פרדי מרקיורי" שהייתה קרן צדקה למען האיידס.